LidanRubinov/Halacha-QA huggingface dataset:
שאלה: שבעה נקיים: כבוד הרב יש לי שאלה בנושא שבעה נקיים,והיא הולכת כך: קיבלתי וסת חודשית ביום שישי ב 8 בערב,סיום הוסת היסתיים ביום רביעי בשעות הלילה והתחלתי את שבעה ימים נקיים. במידה ועשיתי בדיקה עם הבד ביום חמישי והבד היה מלוכלך בצבע חום השאלה בעצם אם אותו יום חמישי שעשיתי את הבדיקה הוא נספר כהתחלת ספירת שבעה ימים נקיים וביום חמישי הבא הבד יהיה נקי לגמריי,זה אומר שאני יכולה לבצע את הטבילה? או רק במידה והבד יצא נקי אני מתחילה את הספירה של השבעה ימים נקיים?
תשובה: וברכת ד  צבע חום חייבים להראות לרב, יש פעמים שהוא טהור ויש שהוא טמא, ועל כן יש לחפש רב שיורה בשאלה זו, אין אפשרות לראות מראות במייל וכדו, יש צורך בראיית עין. אני בטוח שבסביבה שלך יש רב שרואה מראות דמים. ועל פי מה שהרב יאמר לך תעשי. צום החמישי לששון ולשמחה יהודה הלוי עמיחי מכון התורה והארץ כפר דרום אשקלון
שאלה: חתונה: יש זמן מסויים לפי התורה שאדם אמור להתחתן? שמעתי שבתקופת התורה נערים בגיל 16 התחתנו כבר זה נכון?
תשובה: במשנה באבות כתוב בן י"ח לחופה. כמובן שהגיל הוא תלוי תרבות חברה וזמן
שאלה: יש זמן מסויים לפי התורה שאדם אמור להתחתן?: יש זמן מסויים לפי התורה שאדם אמור להתחתן? שמעתי שבתקופת התורה נערים בגיל 16 התחתנו כבר זה נכון?
תשובה: התורה לא קובעת את גיל הנישואין המחויב. אף שבשולחן ערוך, בעקבות דברי התורה שבעל פה, מופיע גיל - הוא משקף את הנוהג שהיה קיים בזמן השולחן ערוך, ואילו הנוהג היום הוא בגיל מאוחר יותר.
שאלה: מתי להתחתן: יש זמן מסויים לפי התורה שאדם אמור להתחתן? שמעתי שבתקופת התורה נערים בגיל 16 התחתנו כבר זה נכון?
תשובה: סביב גיל שמונה עשרה, בכפוף ליכולת הנפשית והזוגית והבגרות המנטלית
שאלה: חתונה: יש זמן מסויים לפי התורה שאדם אמור להתחתן? שמעתי שבתקופת התורה נערים בגיל 16 התחתנו כבר זה נכון?
תשובה: ב"ה, אכן כך היה קודם, אך תנאי הכרחי בנישואין הוא בגרות נפשית, כי המצוה לא רק להתחתן אלא גם להיות נשוי, אם מתחתנים מוקדם מדי ב אלו נישואי בוסר, שטומנים בחובם בעיות רבות, לכן צריך להגיע לבשלות ויכולת לקיחת אחריות על זוגיות ומשפחה. דני ארגמן
שאלה: מהי הדרך הנכונה? להיות חרדית?: בסייעתא דשמייא ובהשתדלותנו כבוד הרב! אני בחורה דתייה לאומית בת 17 וחצי, לומדת באולפנה עם אמונה ברמה גבוהה יחסית ולאחרונה שאלה מטרידה אותי. שאלתי היא כזאת - האם להיות בחור בחורה חרדיים זה האידיאל? האם לזה אנחנו צריכים לשאוף? מציאות החיים הזאת של לשבת וללמוד תורה כל היום ולהחמיר בכל דבר בלי להתחשב במודרניזציה זו דרך החיים הנכונה? האם זה רצון הקב"ה? עד כמה צריך להתחזק? אני באמת שואלת, יום אחד יצא לי לדבר עם בחור חרדי בזמן האחרון וההשקפה שלהם היא שזו הדרך הנכונה ביותר, שכולנו חוץ מהם טועים, שבחורי הישיבות מחזיקים את העולם, שהם הולכים להינצל שיבוא המשיח בעזרת ה, שאצל הדתיים הלאומיים הכל פריצות וכ"ו, בקיצור שכולם צריכים להיות כמוהם כי זה רצון ה. מה מכל זה נכון? לנו ולהם יש השקפות מאוד שונות, מהי דרך האמצע הנכונה? עד כמה אני בתור בחורה דתייה צריכה לקחת על עצמי ולהתחזק? מראש!
תשובה: נקודת המבט שלנו ושל החרדים קרובה מאד. שנינו מחוייבים לתורה ומצוות, שנינו רואים בתורה את החיים עצמם  כי היא חייכם, ואת הפריזמה הנוכנה למבט על המציאות החיצונית. החרדים ואנחנו שואפים לציון, גרים בישראל, דואגים למצב הרוחני של האומה, ומיישבים את הארץ. יש הבדל מסויים בינינו לחרדים בעומק הדגש האמוני בעסק התורה (בעיקר ביחס לגדולת הדור שלנו, דור התחיה), וגם בסוגיות כמו שירות בצה"ל וכד. אך העיקר, הענווה כלפי הגמרא הראשונים וגדולי הפוסקים- מצויה בשנינו. האידיאל של כל יהודי הוא  שבתי בבית ד  כל ימי חיי, כבקשת דוד מלכנו. ואמנם יש צורך ביישובו של עולם, אך זה רק לצורך החיים ולא זו תעודת הזהות הישראלית. האומה האלהית לא נוצרה על מנת לעבוד בשדה בעיקר, אלא על מנת לעסוק בתורה ולקיים מצוותיה, וגם אם יש צורך לעבוד בשדה. יעקב היה איש תם יושב אהלים, וכן לעתיד לבוא הכריע הרמב"ם  לא נתאוו הנביאים והחכמים ימות המשיח, לא כדי שישלטו על כל העולם, ולא כדי שירדו בגויים, ולא כדי שינשאו אותם העמים, ולא כדי לאכול ולשתות ולשמוח. אלא כדי שיהיו פנויין בתורה וחכמתה. אמנם החומר אינו סותר את הקודש ביהדות, אלא הקודש מחיה אותו ונותן לו אור גדול, אך עיקר האידיאל שלנו אינו חומר אלא התורה הקדושה, והחומר הוא כלי להופעתה. לכן עלייך לנסות להתחזק בכל עת, בהלכה ובאמונה, ביושר המידות וביראת שמים. ולהעמיק במשנת הרב זצ"ל להבנת יסוד ערכה של התנועה האמונית שלנו, ב ואהבה כלפי אחינו החרדים לדבר ד, אך בבירור היכן לדעתנו הם טועים בדרכם והיכן נוכל להשתלם מדרכם.
שאלה: מניקה וצום ט  באב: בתי בת חודשיים ואני מניקה אותה. יש לי בעיה של מחסור בחלב ואני נלחמת בדרכים שונות על מנת להניק למרות הקשיים. בנוסף, יש לי נטייה טבעית להתייבשות גם ללא הנקה. החשש שעולה הוא שבעקבות הצום ייפגע החלב, ולא ברור במקרה שלי אם תהיה יכולת לשחזר אותו בשל הקשיים שיש לי בהנקה. בנוסף, אמרה לי יועצת ההנקה לציין שהעלייה במשקל של התינוקת נמוכה, כך שלא רצוי לפגוע בכמות החלב שתקבל. מה עלי לעשות בט באב?
תשובה: התשובה פשוטה מאוד: השנה לא לצום. ובעזרת ד, בצום הבא, כשתוכלי לצום אז - כן.
שאלה: פגם הברית: הרב אני חייב את עזרתך אני כבר ביום השלישי שאני נכנס לצפייה בסרטים אסורים איך אני יכול להפסיק?
תשובה: אתה לא חייב לסבול, יש רבים לפניך שהיו בסרט הרע הזה ויצאו מזה, וחיים חיים נקיים ובריאים. תיכנס בהקדם לאתר שמור עיניך, שלהם סיפורי הצלחה רבים ושיטות ממומחים בתחום שהן בדוקות ומנוסות. הקישור: בהצלחה!
שאלה: תשעת הימים: הרב, האם מותר ללכת לשמח ילדים בבית חולים בתשעת הימים?
תשובה: מותר? חובה! ראי:
שאלה: ראש השנה ויום כיפור: לקראת החגים הקרבי רציתי לברר סוגיה שהועלתה בשיעור של רב מסוים, אולם לא עלה בידי להבין את התשובה לכך, הנושא הוא כיפור עוונות בראש השנה יום כיפור אל מול ה"משפט" שנעמוד מולו בעולם הבא. האם הדברים כפשוטם שחטאים שבין אדם לחברו מתכפרים ע"י בקשת מחילה ועל ידי תפילות וכו בראש השנה ויום הכיפורים, כאשר חטאים שבין אדם למקום אכן יועמדו למשפט בעולם הבא? או שממש לא. ב
תשובה: לאמתו של דבר, אין לנו ידיעות מוחלטות בשאלת המשפט האלוהי. בין שאר הדברים שאין אנו יודעים בוודאות הוא מה היחס בין משפט ראש השנה ומשפט לאחר מאה ועשרים שנים. אולם החלוקה בין בין אדם למקום ובין אדם לחברו אינה כתובה בשום מקום, והיא גם לא כל כך מתקבלת על הדעת - גם בשל העובדה שכל בין אדם לחברו הוא בין אדם למקום, וגם בשל העובדה שאדם נידון על הכל.
שאלה: האם מישהו שמע על החודש הבא: זו אולי בגדר קונספירציה אבל רבים צילמו וראו בעיניים את הדברים הללו ןאפשר למצוא המון על זה באתרים אמריקאיים, נאמר שיש כוכב שמוכר כ"ניבורו", שנמצא בקרבתנו כבר מ-1983 אם אינני טועה. וכיום, ממש בחודשים האחרונים אנשים יכולים לראות אותו בעצמם, הכוכב או אחד מהירחים שלו מופיע ליד השמש, לפי הבנתי אפשר לראות עצמים זוהרים ליד השמש(לא הצלחתי לראות בעצמי עדיין) השומרים דיברו על הכוכב הזה, מגיע כל כמה אלפי שנים לפי הבנתי. זה מעט מהפרטים. הטענה היא שהדבר מוחבא מהציבור עקב פחד מפאניקה כלל עולמית. ישנה תופעה שנקראת התחלפות הקטבים שמתרחשת כל כמה אלפי שנים, לא רק בכדור הארץ, בקצרה כל מעיינות רבה נבקעים והמון תרחישים מהמבול. ישנו אתר שקיים מ-2009 שדאג לעשות את החישובים, לישראל יש ברוך השם "מזל", אנחנו אמורים לצפות ב"זנב" הכוכב האדום ואת הכוכב עובר אותנו עם זוהר מסוים, ברד בגדלים שונים ואבק אדום לפי התיאור (דבר שמאוד מסתדר לי עם נבואות אחרית הימים) מה שאני אומר הוא שיש סיכוי טוב שהמשיח בעזרת השם יגיע בחודש הבא. יש סיכוי ששמעת משהו בעניין?
תשובה: אין לי כל כלים להתמודד עם מה שאתה כותב מבחינה מדעית. זה נשמע די הבל. בכל מקרה, אין בדבר עדות כלשהי לביאת משיח קרובה.
שאלה: 2שאלות: יש לי 2 שאלות:1)לגבי 9 הימים ההלכה אומרת שאסור למרוח קרם א)האם זה בכל תשעת הימים או שרק באותו היום ב)ואם יש לי עור יבש ואני צריך למרוח קרם אז מה לעשות? 2)ההלכה אומרת שאסור לאכול בשר אז האם מותר לאכול שניצל טבעול שניצל תירס ב אנונימי
תשובה: 1. האיסור - רק בצום וסיכה לצורך רפואה מותרת, לפיכך מותר למרוח ווזלין לסדקים בשפתיים, וכן מותר למרוח משחה נגד גירוד (שו"ע תקנד, טו). וכן מותר למרוח משחה נגד יתושים 2. מותר. האיסור רק במאכלי בשר עוף. ולהרחבה ראה בספר פניני הלכה מאת הרב אליעזר מלמד שליט"א באתר ישיבת הר ברכה אייל משה
שאלה: בין המצרים-קניה חדשה: קניתי תכשיט חדש בטעות בתשעת הימים. שכחתי מזה ונזכרתי רק לאחר הקנייה. מה נכון הלכתית לעשות? לנסות להחזיר? או שאם כבר קניתי להשאיר במגירה עד אחרי תשעה באב?
תשובה: להמתין עד אחרי תשעה באב
שאלה: שירים ווקאלים: לרב! יש לי שני שאלות אלייך, 1)האם מותר בתשעת הימים לישמוע שירים ווקאלים? 2)האם מותר בתשעת הימים לתקן שעון שנשבר לו רק הזכוכית?
תשובה: א.מותר ב.אם יש בו צורך מותר
שאלה: מלון בסופ"ש הקרוב: בעלי רוצה ללכת למלון בשישי שבת הקרובים עם משפחתו אמרתי לו שאני לא מרגישה בנוח כי זה השבוע של תשעה באב הוא עדיין מעוניין והתווכח איתי מה לעשות?
תשובה: מעיקר הדין מותר, ובמקום בית יש בזה גם מצווה
שאלה: צום בהריון מורכב: אני ב"ה בהריון של תאומים בשבוע תשע. לדברי הרופאים מדובר על הריון נדיר ומורכב מאחר ומדובר בהריון ספונטאני לאחר שהוגדרתי כסובלת מאי ספיקה שחלתית והופניתי חד משמעית לתרומת ביצית. אני עתידה לעבור החודש בדיקת סיסי שיליה בשל נשאות ל x שביר. בתקוה לתוצאות משמחות. אני מאוד מאוד חוששת מן הצום. בצום יוה"כ האחרון לא היה לי חלב לאחר הצום במשך מס ימים ונאלצתי להפסיק להניק. בהריון הנוכחי אני מרגישה מאוד לא טוב, סובלת מחולשה ניכרת, בחילות רבות וסחרחורות קלות קרוב לודאי שכל רופא שאשאל יאסור עליי לצום בשל רגישות ההריון. אני מאוד מאוד חוששת. מה עליי לעשות?
תשובה: וברכת ד  א. שהקב"ה יחזיק את העוברים בבריאות והלידה תהיה בע"ה בעתה ובזמנה. ב. כדאי לדבר עם רופא. ג. נראה שאת יכולה להתחיל קצת לצום, ומיד שתרגישי בחילות הקאות וכו  תוכלי לשתות כרגיל. צום החמישי לששון ולשמחה יהודה הלוי עמיחי מכון התורה והארץ כפר דרום אשקלון
שאלה: שנים מקרא ואחד תרגום: האם שנים מקרא אחד תרגום אפשר ללמוד בימי חול או שחייב דווקא ביום שישי, מה החומרה ( הכי טוב ( המהודר ) איזה יום?
תשובה: אפשר לכתחילה בכל יום את העליה המתאימה, או בשישי את כל הסדר
שאלה: שאלת המשך - מניקה וטו  באב: שאלת המשך - שאלתי לגבי הנקה וט באב, והרב ענה לי היום, ד באב,שלא לצום. (בעיה של מחסור בחלב ונטייה להתייבשות). האם יש ענין רק לשתות ולא לאכול, או שאין בכך כל תועלתו רק סיכון של כמות החלב?
תשובה: כל מה שאת צריכה כדי למנוע את הסיכון - מותר. ומעבר לכך - רצוי שלא.
שאלה: לימוד בתשעה באב: ביום רביעי הקרוב (י אב) יש לי מבחן חשוב בנושא לא תורני (כימיה אורגנית). רציתי לשאול האם ראוי להתכונן אליו בט באב, ואם כן האם יש הבדל אם אני מתרגלת או רק משננת את החומר. דפנה כהן
תשובה: אסור לקרוא בתשעה באב ספרים מרתקים או עיתונים או ללמוד שאר חכמות, כדי שלא להסיח את הדעת מהאבלות (ערוה"ש יו"ד שפד, ט). אייל משה
שאלה: שבועה בטעות: התכוונתי להשבע לא להכנס לאתרים לא צנועים באינטרנט, על מנת לזרז את עצמי. אולם יצא לי בטעות מהפה " שאני נשבע לא להכנס לאינטרנט" (כביכול בכלל). לאחר מכן לדעתי (פחות מדקה) תקנתי את עצמי. כרגע יש לי אינטרנט כשר - מטעם רימון. האם צריך התרה או תפילה או מספיק התיקון שתקנתי את עצמי. האם אני יכול בנתיים להכנס לאינטרנט
תשובה: זה אינו נדר כשפיך וליבך אינם שוים
שאלה: שבועה בטעות: התכוונתי להשבע לא להכנס לאתרים לא צנועים באינטרנט, על מנת לזרז את עצמי. אולם יצא לי בטעות מהפה " שאני נשבע לא להכנס לאינטרנט במחשב מסויים של הבית" (כביכול בכלל). לאחר מכן לדעתי (פחות מדקה) תקנתי את עצמי. כרגע יש לי אינטרנט כשר - מטעם רימון. האם צריך התרה או תפילה או מספיק התיקון שתקנתי את עצמי. האם אני יכול בנתיים להכנס לאינטרנט
תשובה: פנה מיד לרב שיעזור לך. אי אפשר לעזור באינטרנט להתיר שבועות ונדרים.
שאלה: בין הזמנים: כיצד עלי להתגבר על היצר עמ שבין הזמנים אלמד ולא אבטל מלמוד תורה גדעון
תשובה: לקבוע חברותא עם משהו אחר. אייל משה
שאלה: להסתפר בימי תשעה באב: האם מותר להסתפר בימים הללו של תשעה באב? ( בין המצרים ), עם כן ממתי עד מתי זה?!!
תשובה: אין מסתפרים עד י  באב.
שאלה: קייטרינג בלי הכשר: ישנם קייטרינגים לאירועים קטנים בבעלות חרדית, הבישול נעשה בבתים והקהילה מסביב נהנית מתעריף מנה מוזל. רצינו גם אנו להנות משירות זה אבל בעצם בשונה מכולם אנו לא חברי הקהילה איננו מכירים את המבשלת כיצד נוכל לסמוך על כשרות המקום יש אפשרות להביא משגיח פרטי?
תשובה: יש לשאול את הרב של בעל הקייטרינג.
שאלה: ה - כזה או אחר?: לאחרונה אני נתקל בפרדוקסליות שיש בתפילות השונות, בין תפילות לבין אחרות, ובין תפילות לבין עצמן. אחת הסתירות לא נותנת לי מנוח, שכן היא עוסקת בעקרון אמוני יסודי: הנה היא: מצד אחד, נאמר בפיוט אדון עולם : "בלי ראשית ובלי תכלית". כלומר ה הוא נצחי- ללא ראשית וללא סוף. הכוונה העמוקה יותר, היא ש-ה נמצא מעבר למרחב הזמן, מעבר לכל תפיסה אנושית, ומכאן שהאדם לא יכול לתפוס זאת, שהרי איך למשהו שקיים אין ראשית? זה נוגד כל הגיון אנושי. היהדות מכירה בכך שאין אנו מסוגלים להבין זאת, ומאמינה בתפיסה הלא מובנת הזאת. גם אני. אבל מצד שני, בי"ג עיקרים, נאמר: "אני מאמין. שהבורא הוא ראשון והוא אחרון". אם ה הוא ראשון, אז מכאן שיש לו ראשית! פי יגיד שניהם, יום יום, אך במה יאמין לבי?
תשובה: התפילה נעה פעמים רבות בין עיסוק בשאלות פילוסופיות עמוקות ובין תחושת קרבת אלוהים עמוקה. כשהיא עוסקת בנוסחים פילוסופיים היא "מרחיקה" את ריבונו של עולם מעל ומעבר  כשהיא עוסקת בהתרפקות שלנו עליו היא מקרבת אותו לתוך עולמנו ממש. כתבתי על כך מאמר ארוך בדיוק ב"אקדמות האחרון".
שאלה: מצפון: הנני עובדת במקום ציבורי מוכר אשר תפקידי לשלם לשארים,אני אוהבת את עבודתי כי מאוד מתאימה להשקפת עולמי,אך קרה מקרה לפני שנה ביקשו ממני להפריד במערכת מחשבים את האלמנות מהיתומים למשל אם אלמנה קיבלה 100 ש"ח,60 ש"ח לפי שם של אלמנה ו40 ש"ח לפי שם של הילד וכך עשיתי עד שהגעתי ליתום ששילמנו לו והיתום לצערי כבר לא היה בחיים,הודעתי על כך למנהלים שלי ובקשתי בפני משורת הדין לא לעשות חוב לאלמנה אלא להפסיק את החלק של המנוח,אך לצערי חייבו את האלמנה בסכום החוב (מקזזים מהקצבה) אני שואלת את השאלה היום שאולי הייתי צריכה לשאול לפני פעולה הזו,אולי הייתי צריכה לא לדווח,אולי הייתי צריכה לעזוב את העניין,מצפון של מאוד לא נקי -האם עשיתי מעשה נכון?האם היושר שלי על חשבון האלמנה מצדיקה את מעשיי,אם טעיתי האם יש לי תיקון,נא תשובתך
תשובה: ב"ה, אשריך שאת עוסקת בעזרה ליתומים ואלמנות, ודואגת להם מכל הלב. לגופו של ענין צריך לפעול לפי הנהלים, אם זה סכום שלא מגיע אז לא מגיע. טוב שבקשת לעשות לפנים משורת הדין, כי גם אדם רגיל שמקבל כסף מבלי ידיעתו ואחר כך צריך להחזיר - זה מעיק. אבל אם הם החליטו שתחזיר את הכסף זה ר כי הם עבדו לפי הנהלים, ולא תמיד שייך לפנים משורת הדין בכספי ציבור, כי מה שהולך לאחד נחסר מהשני. דני ארגמן
שאלה: צדקה בלי לבייש.:, במשך תקופה שמתי מדי יום מטבעות לצדקה כאשר התכוונתי להעביר את הסכום שיצטבר לבן משפחה נזקק,אך אניני יודעת איך להעביר לו בלי לביישו, כעת אותו אדם עובר דירה ושאלתי היא : האם אפשר לקנות לו דברים לדירה החדשה מכספי הצדקה שיועדו לו?? אשמח לתשובה ו מראש.
תשובה: מותר לך לקנות עבורו דברים לדירתו החדשה. בהצלחה רבה בכל.
שאלה: קריאת תהילים בתשעת הימים: האם מותר לקרא בתשעת הימים ובתשעה באב עצמו פרקי תהילים, שיר השירים, פרקי שירה והתפילות הנהוגות לפני ואחרי קריאת פרקי תהילים ושיר השירים?
תשובה: בתשעה הימים מותר (ומצווה) ללמוד תורה כרגיל. בתשעה באב עצמו לא לומדים תורה. בקריאת מזמורי תהילים כשיש לאדם סדר קבוע לקרוא תהילים (כגון שקורא תהילים יומי לגמור את הספר כל חודש וכדומה) נחלקו האחרונים: - יש אומרים שזה מותר אחרי חצות היום (השנה יוצא ב-12:44 בצהריים) כיוון שזה דרך תחנונים ולא דרך לימוד (וקוראים גם התפילות שעימו). - ויש התירו אפילו פרק שירה וכדומה אחרי חצות היום למי שיש לו סדר קבוע בזה. - ויש נוהגים שלא לקרוא גם אחרי חצות, ומשלימים במוצאי תשעה באב או למחרתו. למעשה צריך לשקול מה האופציה השנייה. אם במקום קריאת תהילים ומזמורים אדם יתבטל וישב עם יושבי קרנות שמפטפטים סתם דיבורים ומסיחים הדעת מהאבילות - ודאי שעדיף לסמוך על הפוסקים המתירים ולשבת לקרוא הדברים הקבועים לו (אך רק אחרי חצות). אך מי שיכול - טוב יותר שישלים למחרת את כל הסדרים הקבועים לו ובמקום זה ילמד אגדות החורבן, איכה, איוב, ספרים על השואה והצרות שקרו לעם ישראל, ילמד קינות או יקרא ספרי מוסר המשברים את הלב לתשובה. ויהי רצון שנתאחד כולנו ונזכה לתקן את הפגמים שבגללם נחרב בית מקדשנו, ויחזור ה  במהרה להשרות שכינתו שוב ביננו ונעלה בשמחה לבית ה  הבנוי עוד השנה! (מקורות: שו"ע או"ח סימן תקנ"ד ומשנה ברורה).   התשובה ניתנה ע"י חתן הרב.
שאלה: OCD מחשבות על נדרים: אני מאובחן כחולה בOCD המתבטא במחשבות טורדניות. עכשיו קראתי בשו"ת שאלות בנושא ובאחד מהשאלות השואל כתב על פחד מנדר של נידוי בעולם הבא (השם ישמור ). כתוצאה מזה אני חושב שגם אני חשבתי על זה בטעות ויתכן שאולי אמרתי משהו כזה במחשבה. האם זה תופס? העניין מצער אותי מאוד. ב.
תשובה: לא תופס
שאלה: פגם הברית: ל אני משתדל בכל כחי לעשות תשובה שלימה על פגם הברית ויש לי ניסיונות מאוד מאוד קשים שאי אפשר לתאר. ר נחמן כותב שמי שפגם בברית קודש אין לו תקנה! כי פגם בחסד ותשובה זה חסד ולהיכן ישוב? ואעפ"י כן יש תשובה ע"י צדיק גדול מאוד ובעל כח גדול מאוד שמתפלל תפילה בבחינת דין וע"י זה הס"א בולעת את התפילה ורק הצדיק האמת שמבקש עליו רחמים ורק אז חוזר ומחדש החסד ויש תשובה. וזה במי שחטא פעם אחת!. אבל אני שהרביתי בהסתכלות על נשים גויות (כן גויות!) לא צנועות, איך אזכה לתשובה? והכי חשוב דבר שגורם לי את הייאוש הכי הכי גדול.: שאין לי צדיק כזה שיבקש עלי רחמים. ואין לי תקנה. ואני נפלתי לשאול תחתיות ומתחתיו. איך משיגים צדיק כזה?, ובלי הצדיק אין לי תקנה. בבקשה שתתפללו עלי שאחזור בתשובה שלימה על פגם חטא זה אמן אמן אמן סלה ועד או שאני גומר את החיים ל.
תשובה: התכלית היא להיות יהודי פשוט שעושה רצון ה. ודאי שרצון ה  הוא לא שתיפול לעצבות ולייאוש. הרי בכל יום אנו אומרים שלוש פעמים ביום "חנון ורחום ה, ארך אפיים וגדל חסד. טוב ה  לכל ורחמי על כל מעשיו". מובטחים אנו כי דלתי תשובה לא ננעלו לעולם, וודאי שכל מה שכתוב בספרים על חומרת חטא זה לא נועדו בכלל להפיל את האדם מעבודת ה. אני מבקש ממך שתקרא בהקדם את הספרים "משיבת נפש" ואת הספר "אשיב ממצולות" שכתב הרב יהושע שפירא שליט"א בנושא. מה אפשר לעשות? דע לך שצרת הדור כיום היא שרבים רבים התמכרו לתאווה, והם חסרי אונים לגמרי נגדה. רוצים להפסיק, כועסים על עצמם, מרגישים אשמים, אך לא מצליחים להפסיק. ב"ה, לכל מחלה יש תרופה, וה  הטוב לא זרק אותנו סתם לעולם אכזר. אני ממליץ לך בהקדם להיכנס לאתר "שמור עיניך" (בקישור: ושם תמצא שיטות בדוקות ומנוסות של טובי המומחים ושל אנשים שהיו בבוץ האפל ויצאו ממנו. השיטות באתר (ובפרט תוכנית 12 הצעדים שיש לה אחוזי הצלחה גבוהים) מומלצות ביותר על ידי רבנים (הרב טברסקי שליט"א, הרב שפירא שליט"א, הרב ארז משה דורון שליט"א ועוד רבנים גדולים). לא רק שאפשר על ידי כן לצאת מהתאוות, אלא שאפשר לגלות קשר חדש לקב"ה ועולם רוחני עצום, שלווה ושקט. אין מה להתייאש, זה לא יוביל לשום מקום. צריך להתנער, להתחזק ולקבל את זה שיש לנו בעייה - אבל אנחנו לא לבד. להאמין באמונה שלימה שה  יכול לעזור לנו, והוא שלח לנו מראש תרופות למחלות שלנו. אם רק תרצה ותהיה אמיץ - תצליח! בהצלחה!
שאלה: חיוב גט: תפסתי את בעלי בביתי מתכתב עם נשים באתר היכרוית לדתיים וגיליתי לתדהמתי כי הוא מציג עצמו כגרוש.אלו נישואים שניים של שנינו ובמשך 17 השנים סבלתי מאלימותו המילולית הקשה ועוד.הארוע אותו ציינתי היה הקש ששבר את גב הגמל. ברצוני לדעת האם בגידה נחשבת לחיוב גט. כי הוא סירב בעבר לתת גט מספר פעמים
תשובה: לשואלת יש להבחין בין השאלה העקרונית לבין הפרקטיקה הננקטת בבתי הדין. עקרונית, בגידת הבעל באשתו וקיום יחסים עם נשים אחרות צריכה להיות עילה לכפיית גט (ראי לדוגמה שוחטמן, משפחה במשפט א, תשס"ז). ברם הפרקטיקה במקרה הזה תהיה שונה, משתי סיבות: א. העובדה שאדם מתכתב עם נשים אחרות, גם אם הוא מציג עצמו כגרוש, היא מעילה באמון, אך היא אינה מוכיחה שאותו אדם מימש את הבגידה גם במישור היחסים הגופניים עם נשים אחרות. ב. במקרה של מערכת יחסים עכורה הנמשכת במשך שנים בית הדין עלול לסבור כי הבגידה היא תוצאה של מערכת היחסים הזו, ועל כן הוא יראה אותה בחומרה פחותה. הטוב ביותר היה להגיע לחתימה על הסכם גירושין בין שניכם אצל עורך דין, וללכת עם ההסכם החתום לבית הדין. (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: חלומות: שני אנשים חלמו עליי חלומות לא טובים. אחד שאני מכוסה במקקים בכל חלקי גופי עוד אחד שמישהו מנסה להרוג אותי האם לדבר יש משמעות מבחינה דתית? 2. נפלה לידי בדיוק באותו היום תמונה ונשברה לידי. לא קרה לי כלום ברוך השם אבל האם זה איזשהו סימן? (ישר קישרתי את הדבר לחלומות.)
תשובה: הגמרא נותנת (במסכת ברכות) את הכלל החשוב ביותר לגבי פירושי חלומות: פירוש החלום הוא הפירוש שמפרשים אותו. כלומר: אם מפרשים לטוב- פירושו הוא טוב. אם מפרשים לרע- פירושו הוא רע. נפילת תמונה היא סימן שהמסמר לא היה מספיק חזק בקיר, ולא מעבר לכך. ברכה והצלחה!
שאלה: צום מניקה ומעוברת בט  באב: אני בתחילת הריון וגם מניקה (תינוקת בת שנה),סובלת מלחץ דם מאד נמוך,בחילות,סחרחורות וחולשה.צריכה לצום בט באב? ב ו
תשובה: פטורה מהצום
שאלה: הזמנת נופש בתשעת הימים: לכב הרב : רציתי לשאול האם ניתן במהלך תשעת הימים להזמין נופש לתקופה של סוף חודש אב. האם מאחר והנופש לא יחול בתשעת הימים והת באשראי, ניתן להזמין הנופש?
תשובה: בתשעת הימים ניתן להזמין נופש לתקופה שלאחר מכן.
שאלה: בין המצרים: האם מותר לנקות ולסדר יסודי ולעשות סידורים, הרשמות למיניהן בשבוע שחל בו תשעה באב?
תשובה: כן.
שאלה: לפני כמה זמן נוצר העולם?: לכבוד הרב, הייתי רוצה לשאול שאלה. אני מאמינה בתורה ובעובדה שהעולם נוצר לפני 5773 שנים בדיוק. הייתי רק רוצה לשאול איך הגיעו למספר המדוייק. וסוף שבוע טוב!
תשובה: כחומר רקע אני מציע לקרוא את המקורות הבאים ואת ההפניות שיש שם: ואם יש עוד שאלות - אשמח.
שאלה: שנת אבל:! אני כעט נמצאת לצערי בשנת אבל על אבי ויש לי מ"ס שאלות לגבי הדינים של האבלות. ב"ה למדתי את הדינים מה אסור ומה מותר אך אני רוצה לשאול אם יש מקום להתר לשמוע שירים ווקאלים בלי מנגינה כי מאוד קשה לי בלי מוסיקה (שירים עצובים פיוטים) ואני שמעתי שבאבל מותר לשמוע שירים עצובים בלבד האם זה נכון? יש לציין שזה אחד הדברים הכי קשים לי בדיני אבלות לא לשמוע מוסיקה זה הדבר היחיד שמעט מעודד אותי 2- אני בחורה בת 20 וקצת ואני כרגע לא יוצאת לשידוכים אך יש הצעות ואני דוחה אותם כל פעם ואני מאוד מפחדת לדחות את ההצעות שמא אני דוחה את המזל אך כרגע אני לא נמצאת בתקופה הכי טובה למרות כל הניסיון להתעודד אני משתדלת לעזור לעצמי כמה שיותר אך האבדן של אבי מאוד כבד עליי יש לציין שב"ה באופי שלי אני טיפוס שאוהב את החיים ושמח אך בחצי שנה האחרונה לא לצערי אם במידה ותגיע לי עוד הצעה שתראה לי בע"ה אני מפחדת לשדר לבחור עצבות והוא ייקבל עליי רושם שלילי אני אשמח שכבוד הרב ייתן לי בע"ה עצה נכונה בעניין זה ובשורות טובות!!!
תשובה: אפשר להקל בשמיעת מוזיקה (לאו דווקא ווקאלית) בתנאי שאינה מוזיקה שמחה. אין שום סיבה שלא תצאי עם בחורים. הבחור צריך לדעת שהוא פוגש אותך כפי שאת היום. בשלב שהדבר יתבקש את יכולה להסביר לבחור שאת בשנת אבל לכן קשה לך להיות עליזה (בחור שאין לו הרגישות להבין זאת ממילא לא ראוי לך.) עקר ההכרות במפגשים הללו אינה מותנית בכך שאדם יהיה שמח במיוחד.
שאלה: קניית בריכה.: כבוד הרב. האם מותר לקנות בריכה בתשעת הימים ובשבוע שחל בו? ואם כן, האם מותר להיכנס אליה? זאת בריכה ביתית. מראש.
תשובה: לך לגבי הקניה זה ענין של הוריך ולא שלך. מעל גיל מצוות אסור להכנס לבריכה כזו בתשעת הימים בציפיה לישועה דוד לוי 098987548
שאלה: מקווה ושעון שבת: לכבוד הרב יש לי שני שאלות שאלה אחת מדוע מותר להשתמש בשעון שבת הרי גם את אם אתה מפעיל את השעון לפני השבת עדיין גמרתה ליצירת החשמל בשבת. שאלה שנייה האם שאתה טובל במקווה לכבוד יום השבת אתה מקבל אליך עוד חובות דתיות (כמו לחבוש כיפה ועוד ) והאם הטבילה חיבת להיות אחרי כניסת השבת.
תשובה: לענין ההלכתי של שעון שבת אני מפנה אותך לדברים של הרב אליעזר מלמד לענין הטבילה במקווה: 1. שום קיום של מצווה או מנהג לא מחייב קבלת עוד חובות דתיות. לכן גם טבילה במקוה לא מחייבת קבלת דברים נוספים. 2. הטבילה במקווה נעשית לפני שבת. יש מי שטובלים בשבת בבקר אבל זה כבר מנהג אחר.
שאלה: מסיבת סיום בגן, בשבוע בו חל תשעה באב: בגן של ביתנו החליטו לקיים את מסיבת סוף השנה ביום ראשון הקרוב ז"א בשבוע בו חל תשעה באב. אני לא יודעת עם ללכת עם הבת למסיבה זו או לא. ידוע לי שהמסיבה כוללת על האש והצגה של הילדים. ברור שאם נלך לא נאכל על האש. הבעיתיות היא שזה יפגע בביתנו חברתית אם לא תשתתף האם יש דרך להגיע למסיבה או שזה ממש אסור?
תשובה: זו שעת הדחק ואין הדבר על דעתכם, ולכן מותר ללכת אך לא לאכול בשר ולא לרקוד לצלילי המוזיקה. תנו כמה שיותר תשומת לב לביתכם והמנעו בחכמה מהאיסורים. בהצלחה
שאלה: צום תשעה באב בהריון: אני בשבוע 14 להריוני הראשון (סוף חודש שלישי). מתחילת ההריון, ועד היום אני מקפידה לשתות יותר מ-3 ליטר מים ביום, וכשאיני שותה מספיק, יש לי כאבי בטן והתכווצויות. האם עליי לצום בתשעה באב?
תשובה: להתחיל לצום כרגיל, ואם וכאשר יתחילו כאבי בטן וכד - יש לשתות ולאכול ללא שיעורין בהצלחה
שאלה: הליכה מאומצת בשבת: הרב, האם מותר למשל למדריכים בבנ"ע ללכת יותר משעה ברגל לסניף אפילו שהם מזיעים, וזו פעילות גופנית? ואם כן, מותר ללכת בדרך קיצור שהיא מסלול של נחל? ושבת
תשובה: אכן יש איסור פסיעה גסה בשבת - הדבר לא תלוי במשך ההליכה ובמרחק אלא בכך שאין ללכת מהר. אלא אם כן ממהר לתפילה או לשעור וכד  עיין אין איסור לקיצור דרך אבל יש לשים לב לשני דברים: 1. אם יוצאים מהערוב אז אין לטלטל דברים. 2. אסור לצאת מתחום שבת (קצת יותר מ - 1 ק"מ מהשטח המיושב או מהערוב). עיין גם
שאלה: מוצרי סאנריידר: רציתי לדעת האם המוצרים של חברת סאנריידר כשרים ובמיוחד משחת השיניים שלהם סאנסמייל. מראש
תשובה: חלק מהמוצרים יש עליהם הכשר של STAR K ואמור להיות גם סימון על המוצר, אם אין סימון כדאי לבדוק באתר של ה STAR K ובנוסף עיין עוד
שאלה: מוצרי סאנריידר: רציתי לדעת האם מוצרי חברת סאנרדייר כשרים ובמיוחד משחת השיניים שלהם סאנסמייל. מראש
תשובה: כללית, רבים ממוצרי חברה זו עומדים תחת השגחתה של ארגון סטאר k בארה"ב. וגם מקבלים אישור בארץ ממחלקת הכשרות למוצרי יבוא של הרבנות הראשית. תוכל לקבל את הרשימה המפורטת של המוצרים, הן ברבנות הראשית, והן בסניף החברה בארץ. משחת השיניים המסוימת שאתה מציין אינה נמצאת ברשימה.
שאלה: כאבי בטן בהריון- נדה: הרב, אני 10 חודשים אחרי לידה ובשבועיים האחרונים הפסקתי להניק. בשבוע האחרון יש לי כאבי בטן(כמו כאבי ווסת) אך ללא דימום. אני עם תחתונית שחורה ולכן לא רואה כתמים וכדומה. אני לא יודעת להגיד אם אני מרגישה שיוצא דם מכיוון שמרגישה כאבי בטן רוב הזמן. האם עפ"י הנ"ל אנחנו אסורים? ושבת
תשובה: אם אין שטף וסת, וגם אין כתם אסור (בגודל גריס על בגד לבן, ובצבע אסור)- את טהורה. אם יש שטף וסתי, אינך טהורה, גם אם הדם אינו נוגע בבגד לבן. כאבי בטן בהריון הם דבר שכיח מאד הקשור לרחם, ואינו מלמד בהכרח על ווסת, ואינו נידון כהרגשה לאסור כל כתם. כמובן יש ללכת לרופאה שלך לבדיקת כאבי הבטן לבריאות העובר ובריאותך.